Liksyon 10 para sa ika-11 ng Marso, 2023
"At narinig ko ang isang tinig na mula sa langit na nagsasabi, Isulat mo, Mapapalad ang mga patay na nangamamatay sa Panginoon mula ngayon: oo, sinasabi ng Espiritu, upang sila'y mangagpahinga sa kanilang mga gawa; sapagka't ang kanilang mga gawa ay sumusunod sa kanila." (Apocalipsis 14:13)
Habang papalapit tayo sa pagtatapos ng ating mga taon, maaari tayong mag-alala sa ating hinaharap. Iniwanan tayo ni Ellen G. White nitong payo: "Dapat nilang isantabi ang pagkabalisa at mga pahirap, at gugulin ang panahong masaya sa abot ng makakaya, at magpahinog para sa langit." (TC1, p. 424). Karaniwang nakakarating tayo sa bahagi ng buhay na ito na may mas maraming kayamanan kaysa nang tayo'y ipinanganak. Ano ang dapat nating gawin sa kanila? Bilang mga katiwala, paano natin sila maibabalik sa tunay ng May-ari? Pagbibigay pabalik ng para sa Dios Paghahanda sa hinaharap Pagsasaya sa ating pagpapala Kailan tayo dapat magbigay pabalik? Natagalang pagbalik Bentahe ng "ngayon"
"Datapuwa't sinabi sa kaniya ng Dios, Ikaw na haling, hihingin sa iyo sa gabing ito ang iyong kaluluwa; at ang mga bagay na inihanda mo, ay mapapa sa kanino kaya?'" (Lucas 12:20) Ang pag-aari ng mayamang lalaki ay lumago. Nagtayo sya ng mas malalaking kamalig at nasiyahan. Sigurado na ang kanyang pensyon! Ano ang mali sa kwentong ito (Lk. 12:13-21)? Ang mga gawa sa kanilang sarili ay hindi mali. Gaya ng tinukoy ni Jesus, ang isyu ay ang pagiging sakim ng tao. Hindi nya gustong magbahagi sa iba ng ibinahagi sa kanya ng Dios (Lk. 12:15). Habang may mabuti tayong katawan at kaisipan, dapat gawin natin ang tama sa lahat na ibinigay ng Dios sa ating mga kamay: lakas, talento, mga kayamanan... Lahat ng mga bagay na ito ay dapat maibalik sa May-ari. Paano?
"Ang mabuti ay nagiiwan ng mana sa mga anak ng kaniyang mga anak [...]" (Kawikaan 13:22) Malinaw ang ating hinaharap, "Sapagka't wala tayong dinalang anoman sa sanglibutan, at wala rin naman tayong mailalabas na anoman" (1Tim. 6:7). Ano ang dapat nating gawin sa mga bagay na ating iiwan? Pag-aari parin ito ng Dios, gaano man kalaki ito. Hinihimok tayo ng Biblia na ilipat ang ating pagiging katiwala sa ating mga anak at mga kamag- anak (Kaw. 13:22; 1Tim. 5:8). Kung wala tayong kamag-anak, dapat nating iwan ito sa Iglesia. Sa ilang bansa, ang mana ay kusang nalilipat sa mga anak. Kung ang mga batas ng mana sa iyong bansa ay hindi ayon sa iyong mga plano, kailangan mong sumulat ng habilin o testament upang ang iyong ipapamana ay mapupunta sa tamang tao.
"Sapagka't ang mga kayamanan ay hindi magpakailan man: at namamalagi ba ang putong sa lahat ng sali't saling lahi." (Kawikaan 27:24) Nakatanggap ba kayo ng pagpapala mula sa Dios? Ikasiya sila! Huwag silang sayangin, gamitin sila ng matalino (Kaw. 27:23). Ibigay sa Dios ang inyong ikapu at mga handog (Dt. 12:11). Tugunan ang mga pangangailangan ng iyong sambahayan (Kaw. 27:27). Huwag kalimutan ang mga nangangailangan (Santiago 1:27). Nasa atin ang pag-iimpok upang ang ating mga pagpapala ay maging pagpapala din sa iba at maisulong ang gawain ng Dios. "Ang namamatay na mga pamana ay malungkot na kapalit ng buhay na kabutihan. Dapat gumagawa ng testament ang mga lingkod ng Dios araw-araw, sa mabuting mga gawa at malayang mga handog sa Dios." (Counsels on Stewardship, p. 326).
"Samantalang kami ay nagsisitingin hindi sa mga bagay na nangakikita, kundi sa mga bagay na hindi nangakikita: sapagka't ang mga bagay na nangakikita ay may katapusan; datapuwa't ang mga bagay na hindi nangakikita ay walang hanggan." (2 Corinto 4:18) Habang tumatanda tayo, napapalapit tayo sa ating mga ari- arian. Hindi ito nagiging sapat, habang yumayaman ka lalong ginugusto mo pang yumaman (Eccl. 5:10). Ito ay patibong ni Satanas para mapalayo tayo sa Dios. Hinihimok tayo ng Biblia na huwag nating ilagak ang ating pag-asa sa kayamanan (1Tim. 6:17), ngunit maging kontento sa tinatangkilik natin (Kaw. 30:8). Hindi ibinibigay sa Dios ng ilang tao ng maaari nilang ibalik ngayon sa takot na baka magkulang sila sa kanilang pagtanda. Inaalisan natin ang mga tao ng pagpapala na para sana sa kanila ngayon, at inaalisan din natin ng pagpapala ang ating sarili.
"Kundi iyong aalalahanin ang Panginoon mong Dios, sapagka't siya ang nagbigay sa iyo ng kapangyarihan upang magkaroon ka ng kayamanan [...]" (Deuteronomio 8:18) Pag-aari ng Dios ang lahat nating tinatangkilik (Aw. 24:1; Heb. 3:4). Binigyan Niya tayo ng buhay, pamumuhay, at lakas upang makuha ang meron tayo. Ano ang mga bentahe ng pagbibigay sa Dios habang tayo ay nabubuhay? Makikita ng nagbigay ang resulta ng kanilang donasyon: isang bagong gusali para sa iglesia, isang kabataang nag-aaral sa unibersidad, pangangaral ng ebanghelyo... Ang tumatanggap na tao o gawain ay makikinabang ngayon, kung saan mas malaki ang pangangailangan Nagbibigay ito ng mabuting halimbawa ng pagbibigay at pagmamahal sa iba Napapababa nito ang epekto ng buwis sa kayamanan Sinisiguro nito na mapupunta ang donasyon sa tamang lugar, dahil walang korte o nadismayang kamag-anak ang kasali Ipinapakita nito ang puso ng nagbibigay mula sa pagkamakasarili tungo sa pagpaparaya sa iba Tayo ay nag-iimpok ng kayamanan sa Langit
"Kung sila [mga matatanda] ay tatanggap ng posisyong nais ng Dios sa kanila, ang huli nilang mga araw ang magiging pinakamaganda at pinakamasaya. Silang may mga anak na dahil sa tapat at matalinong pangangasiwa ay mapagkakatiwalaan, ay dapat pasayahin ang kanilang mga anak. Kung hindi nila ito gagawin, sasamantalahin ni Satanas ang kakulangan nila sa katatagan ng isip at mangangasiwa para sa kanila. Dapat nilang isantabi ang pagkabalisa at mga pahirap, at gugulin ang panahong masaya sa abot ng makakaya, at magpahinog para sa langit." E. G. W. (Testimonies for the Church, book 1, cp. 77, p. 423)